open-index/open-wikipedia-markdown huggingface dataset:
Ζηλωτός

Ο **Ζηλωτός** (1ος αιώνας μ.Χ.) ήταν αρχαίος Έλληνας επιγραμματοποιός του οποίου διασώζεται ένα επίγραμμα στην Ελληνική Ανθολογία με τον τίτλο *Ζηλωτού, οι δε Βασσού* και το οποίο είχε αρχικά συμπεριληφθεί στον Στέφανο του Μελέαγρου. Είναι αβέβαιο το κατά πόσο ο ίδιος ονομάζεται και *Βασσός* ή πρόκειται για διαφορετικά άτομα.

## Παραπομπές


Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Σταντ Ντεζερίν

Το **Σταντ Ντεζερίν** (επίσης γνωστό ως « Σταντ ντε λα Πορτ ντε Μοντρέιγ ») είναι ποδοσφαιρικό γήπεδο στο Παρίσι της Γαλλίας. 

Η Παρί ΦΚ έδινε σε αυτό τις εντός έδρας αναμετρήσεις της για το Νασιονάλ έως το 2007, ενώ το χρησιμοποίησε και στην διάρκεια της σεζόν 2013-2014.

## Περιγραφή
Το γήπεδο αυτό είναι ιδιαιτέρως παλιό, ενώ ήταν γνωστό ως Σταντ ντε λα Πορτ ντε Μοντρέιγ. Με την εγκατάσταση της Παρί ΦΚ εντός αυτού, το λιτό αυτό γήπεδο ανακαινίστηκε και μετονομάστηκε σε « Σταντ Ντεζερίν ». 

Με χωρητικότητα περίπου  θέσεων, το γήπεδο δεν πληρούσε τα κριτήρια έδρας για το Νασιονάλ, πρωτάθλημα στο οποίο αγωνιζόταν η Παρί ΦΚ από το 2006. Μία παράταση δόθηκε στις 19 Ιουλίου 2006 στην ΠΦΚ έως τις 31 Δεκεμβρίου 2006, προκειμένου να προχωρήσει σε σειρά βελτιωτικών εργασιών στο γήπεδο με απώτερο σκοπό της αδειοδότησή του. Λόγω των εργασιών αυτών, ωστόσο, το γήπεδο δεν ήταν δυνατό να χρησιμοποιηθεί κατά την εκκίνηση της σεζόν, με αποτέλεσμα η ΠΦΚ να υποχρεωθεί να μετεγκατασταθεί προσωρινά στο Σταντ Μαρβίλ της Λα Κουρνέβ για τις τρεις πρώτες εντός έδρας αναμετρήσεις της για την σεζόν 2006-2007. Την επόμενη σεζόν, ο σύλλογος αποχώρησε, τελικά, από το Ντεζερίν με προορισμό το Σταντ Σαρλετί, το οποίο βρίσκεται στο 13ο δημοτικό διαμέρισμα του Παρισιού. 

Η Παρί ΦΚ επέστρεψε στο Ντεζερίν το 2013, με την χωρητικότητα του γηπέδου να έχει μειωθεί στις  θέσεις, προτού επιστρέψει εκ νέου στο Σαρλετί για την σεζόν 2014-2015.

## Έκθεση Φωτογραφιών


Dejerine-1.JPG|Άποψη του αγωνιστικού χώρου και των κερκίδων
Dejerine-2.JPG|Άποψη του αγωνιστικού χώρου



## Παραπομπές


Ντεζεριν
Κατηγορία:Ποδόσφαιρο στο Παρίσι
Κατηγορία:Παρί ΦΚ
Πέτρος Λιβελλίσιος

Ο **Πέτρος Λιβελλίσιος ή Λιβελλίος**, ήταν βυζαντινός αξιωματούχος, μάγιστρος, δούξ Σελεύκειας, γνωστός περισσότερο για την θητεία του σαν Δούξ της Αντιόχειας το 1068.

Ο Λιβελλίσιος ήταν γηγενής, ντόπιος, γεννημένος στην Αντιόχεια έχοντας ζήσει εκεί όλη τη ζωή του, το Λιβελλίσιος είναι άγνωστο αν αποτελεί επώνυμο ή τον τίτλο του. Αναφέρεται μάλιστα Ασσύριος στη καταγωγή, πιθανότατα εκχριστιανισμένος, ο οποίος με την βοήθεια και ευστροφία του ο αυτοκράτορας Ρωμανός Δ΄ κατέλαβε την Ιεράπολη. Όπως αναφέρεται ο Πέτρος με ένα τέχνασμα κατέλαβε τις πύλες της και κατέλαβε την ακρόπολη με ένα στρατιωτικό σώμα που αποτελείται από Ρως.

## Παραπομπές


Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί του 11ου αιώνα
Οροσειρά της Ρόντα

thumb|Η Οροσειρά της Ρόντα στην Ανδαλουσία
Η **οροσειρά της Ρόντα** (ισπανικά: Serranía de Ronda) είναι μια φυσική επαρχία της επαρχίας της Μάλαγας στην Ανδαλουσία. Ιστορικά αποτελεί μια περιοχή με ιδιαίτερο χαρακτήρα. Όσον αφορά το κλίμα διαφοροποιείται αρκετά από την υπόλοιπη επαρχία, καθώς παρουσιάζει υψηλότερα επίπεδα υγρασίας σε σχέση με το ξηρότερο και μεσογειακό κλίμα. Η επιρροή του Ατλαντικού ωκεανού και η μορφολογία του εδάφους συντέλεσαν στην άμεση σχέση που ανέπτυξε με τα γειτονικά βουνά της σημερινής επαρχίας του Κάδιθ. Τη διασχίζουν τα ποτάμια Γουαδιάρο και Χενάλ.

Από τη ρωμαϊκή εποχή η οροσειρά της Ρόντα υπήρξε ένας πλήρως εκρωμαϊσμένο κομμάτι της επαρχίας της Εκείθεν Ιβηρίας αρχικά και μετέπειτα της επαρχίας της Βαιτικής, με τρεις αξιοπρόσεκτες ρωμαϊκές πολίχνες, την *Arunda*, την *Acinippo* και την *Iptuci* (σημ. Πράδο δελ Ρέι). Πάντα διατηρώντας ως κέντρο της την Ρόντα, υπήρξε μια ανεξάρτητη αραβική επαρχία (κόρια) και πρωτεύουσα βασιλείου τάιφα της Αλ-Άνταλους και για δύο περίπου αιώνες συνοριακή ζώνη του Εμιράτου της Γρανάδας με την Καστίλη. Ο ρόλος της ως ενδιάμεσος σταθμός μεταξύ της Πεδιάδας του Γιβραλτάρ και της εσωτερικής Ανδαλουσίας την ανέδειξε σε υποχρεωτικό εμπορικό σταθμό και επέφερε την κατασκευή σιδηροδρομικής γραμμής, της μοναδικής που συνδέει το λιμάνι της Αλχεθίρας με την λοιπή Ισπανία.

## Παραπομπές


## Εξωτερικοί σύνδεσμοι
* 

Κατηγορία:Διοικητική διαίρεση της Ανδαλουσίας
Κατηγορία:Γεωγραφία της Ανδαλουσίας
Οκταεθνής Συμμαχία

Η **Οκταεθνής Συμμαχία**, ή **Οκτάεθνη Συμμαχία**, (κινεζικά: 八国联军, πινγίν: Bāguó Liánjūn) ήταν ένας διεθνής συνασπισμός που συστάθηκε για την αντιμετώπιση της Εξέγερση των Μπόξερ από τους λαούς οκτώ χωρών και συγκεκριμένα των Αυτοκρατοριών της Ιαπωνίας, της Ρωσίας, της Μεγάλης Βρετανίας, της Γερμανίας, της Αυστρο-Ουγγαρίας, καθώς επίσης των Ηνωμένων Πολιτειών, της Γαλλίας και του Βασιλείου της Ιταλίας. Ο συνασπισμός αυτός προκλήθηκε ως μια ανθρωπιστική παρέμβαση με εισβολή στρατιωτικών τμημάτων των παραπάνω στη Κίνα όπου και πέτυχε τελικά την άρση της πολιορκίας των Πρεσβειών στο Πεκίνο και τον τερματισμό της δίωξης των χριστιανών Κινέζων κατά τη διάρκεια του καλοκαιριού του 1900.

## Γενικά

Οι Μπόξερ κατά την εξέγερσή τους το 1898 και 1899 επιτέθηκαν και σκότωσαν ξένους ιεραποστόλους και χριστιανούς Κινέζους στη ΒΑ. Κίνα. Με την υποστήριξη της αυτοκρατορικής κυβέρνησης των Τσινγκ και τη σύμπραξη του κινεζικού αυτοκρατορικού στρατού οι Μπόξερ εισήλθαν στο Πεκίνο και  πολιόρκησαν τους ξένους διπλωμάτες και πολίτες που είχαν καταφύγει στη συνοικία των πρεσβειών. Μετά την έκκληση των πρεσβευτών για στρατιωτική βοήθεια από τις χώρες τους, συγκροτήθηκε η συμμαχία αρχικά με τις στρατιωτικές δυνάμεις (στρατιωτικά αποσπάσματα και πολεμικά πλοία) που υπήρχαν στην περιοχή καθώς και με ενισχύσεις που στάλθηκαν στη συνέχεια και που τέθηκαν υπό την διοίκηση του Βρετανού ναυάρχου σερ Έντουαρντ Σέυμουρ στο Τιεντσίν οι οποίες και αριθμούσαν τελικά 54 πολεμικά πλοία, 5000 πεζοναύτες και περίπου 50.000 στρατιώτες.

Μετά την ατυχή επιλογή του ναυάρχου για σιδηροδρομική μεταγωγή των συμμαχικών δυνάμεων από Τιεντσίν στο Πεκίνο, απόσταση περίπου 80 χλμ. (Ιούνιος 1900), δύο μήνες αργότερα, τον Αύγουστο του 1900 οι συμμαχικές δυνάμεις πεζοπορώντας έφθασαν τελικά στο Πεκίνο όπου νικώντας τον Αυτοκρατορικό Στρατό και στρέφοντας αυτόν εναντίον των Μπόξερ που αποδεκατίστηκαν έφερε το τέλος στην πολιορκία των πρεσβειών που είχε κρατήσει 55 ημέρες.

## Συγκρότηση συμμαχικής δύναμης
Οι εθνικές δυνάμεις με τις οποίες συγκροτήθηκε η οκταεθνής συμμαχία είχαν ως ακολούθως σε πλοία, πεζοναύτες και στρατό ξηράς

## Συνέπειες
Οι δυνάμεις της Συμμαχίας καταλαμβάνοντας στη συνέχεια το Πεκίνο προχώρησαν σε λεηλασίες, χωρίς όμως να θίξουν τον αυτοκρατορικό οίκο και ειδικότερα την αυτοκράτειρα Τσέου-χι, αν και είχε διαφύγει στην ύπαιθρο και που ήταν το βασικότερο πρόσωπο των επεισοδίων, με δεδομένο ότι εκείνη ενθαρρύνοντας το κίνημα των Μπόξερ, είχε εκδώσει  το διάταγμα εξόντωσης των διπλωματών. Στο τέλος της επέμβασης αυτής, η αυτοκρατορική κυβέρνηση των Τσινγκ υπέγραψε το πρωτόκολλο Μπόξερ του 1901, το οποίο και επιδείνωσε ακόμα περισσότερο την σχέση της Κίνας με τις τότε ιμπεριαλιστικές δυνάμεις.

## Σημειώσεις
## Πηγές

Κατηγορία:Ιστορία της Κίνας
Κατηγορία:Εξέγερση των Μπόξερ
Βιοχημικά απαιτούμενο οξυγόνο

Το **Βιοχημικά απαιτούμενο οξυγόνο** (**Biochemical Oxygen Demand** - BOD) είναι ο παραδοσιακός και πιο ευρέως χρησιμοποιούμενος έλεγχος για τον προσδιορισμό της συγκέντρωσης οργανικής ύλης σε δείγματα νερών.

Ως ολικό BOD (BODu) μιας ποσότητας νερού, ορίζεται η ποσότητα του διαλυμένου οξυγόνου που χρησιμοποιούν οι μικροοργανισμοί για την πλήρη βιοχημική οξείδωση των περιεχόμενων οργανικών υλών. 

To BOD μετρά άμεσα το κυριότερο ρυπαντικό αποτέλεσμα της οργανικής ύλης, δηλαδή την  κατανάλωση διαλυμένου οξυγόνου που πραγματοποιούν οι μικροοργανισμοί κατά την οξείδωσή της. Ο έλεγχος βασίζεται στην ιδέα ότι, εάν υπάρχει επάρκεια οξυγόνου, η αεροβική βιολογική διάσπαση (δηλαδή η σταθεροποίηση των οργανικών αποβλήτων) θα συνεχιστεί έως ότου καταναλωθεί το σύνολο των αποβλήτων.

Η ολοκλήρωση του πειράματος BOD απαιτεί πολύ χρόνο. Απαιτούνται 20 ημέρες για να ικανοποιηθούν τα 95-99% του BODu και για το λόγο αυτό χρησιμοποιείται συνήθως το BOD5 που είναι το BOD που ικανοποιείται κατά τις 5 πρώτες μέρες του πειράματος σε θερμοκρασία 20οC. Ο έλεγχος BOD5 βασίζεται στην ακριβή μέτρηση του διαλυμένου οξυγόνου στην αρχή και στο τέλος της περιόδου των πέντε ημερών, όταν το δείγμα φυλάσσεται σε σκοτεινό σημείο σε συνθήκες επώασης 20οC. Η διαφορά στη συγκέντρωση διαλυμένου οξυγόνου μετά από πέντε μέρες αντιπροσωπεύει την "απαίτηση σε οξυγόνο" για την αναπνοή των αερόβιων βιολογικών μικροοργανισμών του δείγματος. 

Το μειονέκτημα του ελέγχου είναι ο απαιτούμενος χρόνος ολοκλήρωσης, ο οποίος καθιστά αδύνατη την άμεση αξιοποίηση του αποτελέσματος για ρυθμίσεις μονάδων διαχείρισης αποβλήτων σε πραγματικό χρόνο. Για το λόγο αυτό, εναλλακτικά ή συμπληρωματικά με το BOD χρησιμοποιείται ο έλεγχος Χημικά απαιτούμενο οξυγόνο - COD.

## Παραπομπές


Κατηγορία:Οργανική χημεία
Κατηγορία:Περιβαλλοντικές επιστήμες
Κατηγορία:Αναερόβια πέψη
Χατατούριος

Ο **Χατατούριος**, ήταν βυζαντινός αξιωματούχος, αρμενικής καταγωγής, στρατηγός, και κατεπάνω ή Δούξ Αντιόχειας διορισμένος από τον αυτοκράτορα Ρωμανό Δ΄ Διογένη.

Ο Χατατούριος κατά την θητεία του αντιμετώπισε εξέγερση στην Αντιόχεια και συμμετείχε σε αυτή αλλά με το πλευρό του αυτοκράτορα Ρωμανού Δ΄. Αργότερα όταν ο Ρωμανός απελευθερώθηκε μετά την αιχμαλωσία του στη Μάχη του Ματζικέρτ, ο Χατατούριος τον υποστήριξε. Αναφέρεται ότι μάζεψε στρατό και πήγε και ενώθηκε μαζί του στο Κάστρο Τυροποιός στην Καππαδοκία, κι έπειτα πήγε στην Κιλικία. Εκεί ο Χατατούριος οχυρώθηκε στο όρος Ταύρος αλλά νικήθηκε σε μάχη από τον Ανδρόνικο Δούκα, στη μάχη αυτή έχασε και την ζωή του.

## Παραπομπές


Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί αρμενικής καταγωγής
Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Γουίλιαμ Σμιθ (λεξικογράφος)

Ο **Ουίλλιαμ Σμιθ** (*William Smith*, 1813-1893) υπήρξε διακεκριμένος Άγγλος κλασικός φιλόλογος και λεξικογράφος.
## Βιογραφία
Γεννήθηκε το 1813 στο Ένφιλντ [Enfield] σε μια αντικομφορμιστική οικογένεια. Σπούδασε θεολογία και εργάσθηκε για κάποιο χρονικό διάστημα σε νομικό γραφείο. Αργότερα ξεκίνησε φιλολογικές σπουδές, ειδικεύτηκε στη μελέτη της ελληνικής και ρωμαϊκής αρχαιότητας και δημοσίευσε αρκετές εργασίες ή άρθρα πάνω σε θέματα της κλασικής φιλολογίας πριν αφοσιωθεί ολοκληρωτικά στην λεξικογραφία. 

Το 1842 δημοσιεύσε το πρώτο του λεξικό, το *Λεξικό των ελληνικών και ρωμαϊκών αρχαιοτήτων*, το 1849 το *[[Λεξικό της ελληνικής και ρωμαϊκής βιογραφίας και μυθολογίας]]*, το 1854 το *[[Λεξικό της ελληνικής και ρωμαϊκής γεωγραφίας]]*. Ακολούθησε το *Λεξικό της Βίβλου* (1860- 1865), ο *Ιστορικός Άτλας της αρχαίας γεωγραφίας, βιβλικής και κλασσικής* (1875), το *Λεξικό των χριστιανικών αρχαιοτήτων* (1875-1880) και το *Λεξικό της χριστιανικής βιογραφίας* (1877-1887) -τα τελευταία σε συνεργασία με άλλους φιλολόγους.

Από το 1863 έως το 1869, οπότε και συνταξιοδοτήθηκε, εργάσθηκε στο Πανεπιστήμιο του Λονδίνου, ενώ από το 1867 έως τον θάνατό του (τον Οκτώβριο του 1893) διετέλεσε διευθυντής της ονομαστής λογοτεχνικής και πολίτικης επιθεώρησης *Quarterly Review (1809-1967)*.

## Παραπομπές


## Κατάλογος έργων του Ουίλλιαμ Σμιθ (με συνδέσμους για ελευθερη διαδικτυακή ανάγνωση)
* *Λεξικό των ελληνικών και ρωμαϊκών αρχαιοτήτων / A Dictionary of Greek and Roman Antiquities* (perseus, αγγλική Βικιθήκη, ελληνική μετάφραση: anemi) 
* *Λεξικό της ελληνικής και ρωμαϊκής βιογραφίας και μυθολογίας / Dictionary of Greek and Roman Biography and Mythology* (perseus, αγγλική Βικιθήκη -*ημιτελές*)
* *Λεξικό της ελληνικής και ρωμαϊκής γεωγραφίας / Dictionary of Greek and Roman Geography* (perseus, αγγλική Βικιθήκη)
* *Λεξικό της Βίβλου / Dictionary of the Bible* (Christian Classics Ethereal library, Online Christian Library)
* *Λεξικό των χριστιανικών αρχαιοτήτων / Dictionary of Christian Antiquities*, σε συνεργασία με τον S. Cheetham (Internet Archive)
* *Λεξικό της χριστιανικής βιογραφίας / Dictionary of Christian Biography*, σε συνεργασία με τον H. Wace (Internet Archive)
* ''Ιστορικός Άτλας της αρχαίας γεωγραφίας, βιβλικής και κλασσικής / An atlas of ancient geography: biblical and classical, σε συνεργασία με τον G. Grove)

## Πηγές
*

Κατηγορία:Άγγλοι φιλόλογοι
Κατηγορία:Λεξικογράφοι
Πεζόδρομος

μικρογραφία|250px|Ο πεζόδρομος της Φωκίωνος Νέγρη
Ως **πεζόδρομος** ορίζεται ο χώρος στις πόλεις που προορίζεται για να περπατάνε αποκλειστικά οι πεζοί & δεν επιτρέπει κυκλοφορία οχημάτων. Για αυτό τον λόγο και ονομάζεται πεζόδρομος (πεζός + δρόμος). Διαφέρει από το πεζοδρόμιο στο ότι δεν συνυπάρχει με τον δρόμο.
Συνήθως, ο πεζόδρομος είναι πρώην δρόμος κυκλοφορίας οχημάτων & είναι υπερυψωμένος όπως το πεζοδρόμιο. Στον πεζόδρομο μπορεί να βρίσκονται φυτεμένα δένδρα ή άλλα φυτά, συντριβάνια, παιδικές χαρές, κλπ. Παράδειγμα αποτελούν ο πεζόδρομος Φωκίωνος Νέγρη στην Κυψέλη, ο πεζόδρομος Διονυσίου Αρεοπαγίτου περιμετρικά της Ακρόπολης, που περνά από το βράχο του Αρείου Πάγου, καθώς & ένα μέρος της οδού Ερμού στο Σύνταγμα.

Κατηγορία:Οδικό δίκτυο
Ντίτμαρ-Χοπ-Στάντιον

Το **Ντίτμαρ-Χοπ-Στάντιον** είναι ποδοσφαιρικό γήπεδο στο Zίνσχαϊμ της Βάδης-Βυρτεμβέργης στη Γερμανία. Το χωρητικότητας 6.350 θέσεων γήπεδο αποτελεί έδρα της Χόφενχαϊμ 1899 Β΄, ενώ αποτέλεσε έδρα της πρώτης ομάδας της Χόφενχαϊμ έως την άνοδό της στην Μπουντεσλίγκα για τη σεζόν 2008-09. Οφείλει την ονομασία του στον συνιδρυτή της εταιρείας SAP AG και πρόεδρο της Χόφενχαϊμ, Ντίτμαρ Χοπ.

Καθώς το γήπεδο δεν κάλυπτε τα κριτήρια αδειοδότησης έδρας για την Μπουντεσλίγκα, τη θέση του πήρε η Ράιν-Νέκαρ Αρένα.

## Εξωτερικοί σύνδεσμοι
*Σελίδα του γηπέδου στην επίσημη ιστοσελίδα της Χόφενχαϊμ 1899

Κατηγορία:ΤΣΓ Χόφενχαϊμ 1899
Κατηγορία:Κτίρια και κατασκευές στη Γερμανία
Κατηγορία:Βάδη-Βυρτεμβέργη
Κατηγορία:Στάδια ποδοσφαίρου στη Γερμανία
NGC 21

Ο **NGC 21** ή **NGC 29** είναι σπειροειδής γαλαξίας τύπου SAB(s)bc στον αστερισμό Ανδρομέδα. Απέχει περίπου 220 εκατομμύρια έτη φωτός από το Ηλιακό Σύστημα και έχει διάμετρο 100.000 ετών φωτός.. Τον ανακάλυψε ο αστρονόμος Ουίλιαμ Χέρσελ στις 26 Νοεμβρίου 1790 και ανεξάρτητα από αυτόν ο Αμερικανός Λιούις Α. Σουίφτ (Lewis A. Swift) στις 20 Σεπτεμβρίου 1885. Το ότι οι δύο αστρονόμοι είχαν παρατηρήσει τον ίδιο γαλαξία δεν ήταν γνωστό όταν συντάχθηκε ο κατάλογος NGC και αυτός είναι ο λόγος που το ίδιο αντικείμενο αναφέρεται ως NGC 21 και NGC 29.

## Παραπομπές


## Αναφορές

## Εξωτερικοί σύνδεσμοι
* 

0021
NGC 0021
NGC 0021
00767
00100
NGC 22

Ο **[[Νέος Γενικός Κατάλογος|NGC]] 22** είναι σπειροειδής γαλαξίας στον αστερισμό Πήγασο σε απόσταση από τη Γη 354 ± 25 εκατομμύρια έτη φωτός. Το φαινόμενο μέγεθός του είναι 14,4.

## Παραπομπές


## Αναφορές

## Εξωτερικοί σύνδεσμοι
* 

0022
Κατηγορία:Σπειροειδείς γαλαξίες
Κατηγορία:Πήγασος (αστερισμός)
00690
00086
NGC 2541

Ο **[[Νέος Γενικός Κατάλογος|NGC]] 2541** είναι σπειροειδής γαλαξίας ο οποίος απέχει περίπου 40 εκατομμύρια έτη φωτός και βρίσκεται στον αστερισμό του Λυγκός. Ανήκει στην Ομάδα του NGC 2841 μαζί με τους γαλαξίες NGC 2500, NGC 2537 και NGC 2552.

## Παραπομπές


## Αναφορές

## Εξωτερικοί σύνδεσμοι
* 

2541
Κατηγορία:Σπειροειδείς γαλαξίες
Κατηγορία:Λυγξ (αστερισμός)
23110
04284
Ολλανδικό πρωτάθλημα ποδοσφαίρου ανδρών 1997-98

To **Ολλανδικό πρωτάθλημα ποδοσφαίρου ανδρών 1997-98** ή αλλιώς το **Ερεντιβίζιε 1997-98** ήταν το 42ο πρωτάθλημα Ερεντιβίζιε. Ξεκίνησε στις 19 Αυγούστου 1997 και ολοκληρώθηκε στις 10 Μαΐου 1998.

Πρωταθλητής αναδείχθηκε ο Άγιαξ για 27η φορά στην ιστορία του, ενώ υποβιβάστηκαν στην Εέρστε Ντιβίζιε οι Χρόνινγκεν και Φόλενταμ. Την είσοδο στο Τσάμπιονς Λιγκ 1998-99 κέρδισαν οι Άγιαξ και Αϊντχόφεν, στο Κύπελλο ΟΥΕΦΑ 1998-1999 οι Φίτεσε, Φέγενορντ και Βίλεμ ΙΙ, στο Κύπελλο Κυπελλούχων 1998-99 η Χέρενφεν, ενώ στο Κύπελλο Ιντερτότο 1998 οι Φορτούνα Σίταρντ και Τβέντε.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1996-97.

## Βαθμολογία

1 Καθώς ο Άγιαξ (νικητής του κυπέλλου) και η Αϊντχόφεν (φιναλίστ) κέρδισαν την είσοδο στο Τσάμπιονς Λιγκ, την θέση τους στο Κύπελλο Κυπελλούχων πήρε η Χέρενφεν, όπου κέρδισε στον μικρό τελικό, όπου διεξήχθη ειδικά για να προσδιοριστεί ποια ομάδα θα αγωνιστεί στο Κύπελλο Κυπελλούχων.

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
* RSSSF

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1997-1998
NGC 19

Ο **NGC 19** είναι ραβδωτός σπειροειδής γαλαξίας στον αστερισμό Ανδρομέδα. Συχνά συγχέεται λανθασμένα με τον NGC 21. Απέχει περίπου 200 εκατομμύρια έτη φωτός. Ανακαλύφθηκε στις 20 Σεπτεμβρίου 1885 από τον Αμερικανό αστρονόμο Λιούις Α. Σουίφτ (Lewis A. Swift).

## Παραπομπές


## Αναφορές

## Εξωτερικοί  σύνδεσμοι
* 

0019
NGC 0019
NGC 0019
00759
00098
Σεβίλλη (επαρχία)

Η **Επαρχία της Σεβίλλης** () είναι μία από τις οκτώ επαρχίες της Αυτοδιοίκητης Περιφέρειας της Ανδαλουσίας στην Ισπανία. Βρίσκεται στα δυτικά της Περιφέρειας και συνορεύει βόρεια με την επαρχία της Μπαδαχόθ στην Εξτρεμαδούρα, ανατολικά με την επαρχία της Κόρδοβας, νότια με τις επαρχίες του Κάδιθ και της Μάλαγας και δυτικά με την επαρχία της Ουέλβας μη έχοντας έξοδο στη θάλασσα. Έχει εμβαδόν 14.036 τ.χλμ και συνολικό πληθυσμό 1.941.355 κατοίκους (2014), όντας η τέταρτη πιο πολυπληθής της Ισπανίας και η πρώτη της Ανδαλουσίας. Πρωτεύουσά της είναι η ομώνυμη πόλη. Είναι η δεύτερη πιο οικονομικά δραστήρια επαρχία της Ανδαλουσίας μετά την αντίστοιχη της Μάλαγας.

## Φυσική γεωγραφία

### Ορογραφία
Στα βόρεια τη διασχίζει η οροσειρά Σιέρρα Μορένα. 

### Υδρογραφία
Η επικράτειά της κυριαρχείται από τον μεγαλύτερο ποταμό της Ανδαλουσίας, Γουαδαλκιβίρ και τους παραποτάμους του. Από τη δεξιά του όχθη ρέουν οι Γουαδιαμάρ, Ριβέρα ντε Ουέλβα, Μπιάρ και Ριβέρα ντε Ουέσνα ενώ από την αριστερή του όχθη οι Σαλάδο ντε Μορόν, Γουαδαΐρα και Κορβόνες.

## Ιστορία
Ιστορικά ο σημαντικότερος πολιτισμός που άνθησε στη δυτική κοιλάδα του Γουαδαλκιβίρ ήταν οι Ταρτήσσσιοι που εξαφανίστηκαν από την ιστορία μετά από τις διαμάχες τους με τους Φοίνικες που ήλεγχαν τις εμπορικές αποικίες της ατλαντικής ακτής της Ανδαλουσίας. Μετά τον Β΄ Καρχηδονιακό Πόλεμο η περιοχή πέρασε στον έλεγχο της Ρωμαϊκής Δημοκρατίας και εντάχθηκε στην επαρχία της Εκείθεν Ιβηρίας. Επί αυτοκρατορίας ιδρύθηκε η επαρχία της Βαιτικής που πήρε το όνομά της από τον ποταμό Γουαδαλκιβίρ (στα λατινικά *Baetis*). Κυρίαρχο ρόλο στην επαρχία έπαιζε η ρωμαϊκή αποικία της Ίσπαλις και η γειτονική της Ιτάλικα, λίκνο των αυτοκρατόρων Τραϊανού και Αδριανού. Έτερες σημαντικές αποικίες ήταν η *Astigi* (σημ. Έθιχα), η Carmo (σημ. Καρμόνα) και η Salpensa (σημ. Ουτρέρα). Η Ίσπαλις ήταν έδρα του ομώνυμου *conventus*. 

Το Βασίλειο των Βησιγότθων δεν άλλαξε ιδιαίτερα τη διοικητική οργάνωση της ρωμαϊκής επικράτειας, διατηρώντας την επαρχία της Βαιτικής και τις υποδιαιρέσεις της, όπου προστέθηκαν και η χριστιανικές επισκοπές. Η Μουσουλμανική κατάκτηση της Ιβηρικής είδε την Ίσπαλι () να συνεχίζει να είναι η μητρόπολη της Αλ-Άνταλους. Με τους Αλμοάδες η πρωτεύουσα μεταφέρθηκε από την Κόρδοβα στη Σεβίλλη. Η κατάκτηση της Σεβίλλης εντάχθηκε στα πλαίσια της καστιλιανικής κατάκτησης της κοιλάδας του Γουαδαλκιβίρ από τον Φερδινάνδο Γ΄ στα μέσα του 13ου αιώνα. Έκτοτε και μέχρι τη σύγχρονη εποχή η περιοχή της Σεβίλλης αποτέλεσε το ομώνυμο Βασίλειο, που έζησε ιδιαίτερη άνθηση με αφορμή το εμπόριο με την Αμερική από τον 16ο μέχρι τον 18ο αιώνα, όταν και το βάρος μεταφέρθηκε στο Κάδιθ. 

Η επαρχία της Σεβίλλης με τα σημερινά της όρια προέκυψε από τη διοικητική διαίρεση του Χαβιέρ ντε Μπούργος το 1833.

## Ανθρωπογεωγραφία
Οι κύριες πόλεις βάσει πληθυσμού της επαρχίας είναι οι εξής:

## Παραπομπές


## Εξωτερικοί σύνδεσμοι

* [Http://www.dipusevilla.es/ Ιστοσελίδα του Επαρχιακού Συμβουλίου της Επαρχίας της Σεβίλλης]

Κατηγορία:Επαρχίες της Ανδαλουσίας
Κατηγορία:Σεβίλλη
Ωμέγα Κενταύρου

[thumb|255px|Το Ωμέγα Κενταύρου σε εικόνα του [ESO]]
To **Ωμέγα Κενταύρου** ή **[[Νέος Γενικός Κατάλογος|NGC]] 5139** είναι σφαιρωτό σμήνος στον αστερισμό Κένταυρο, το φωτεινότερο στον γήινο ουρανό, με φαινόμενο μέγεθος 3,9. Αν και αναφέρεται στην *[[Αλμαγέστη]]* του Πτολεμαίου, ο πρώτος που το αναγνώρισε ως μη αστρικό αντικείμενο ήταν ο Έντμουντ Χάλλεϋ το 1677. Είναι το μεγαλύτερο σφαιρωτό σμήνος στον Γαλαξία, με διάμετρο περίπου 150 έτη φωτός. Υπολογίζεται ότι απαρτίζεται από 10 εκατομμύρια άστρα και έχει συνολική μάζα ίση με 4 εκατομμύρια ηλιακές μάζες. Απέχει από τη Γη 15.800 έτη φωτός.

Το Ωμέγα Κενταύρου είναι τόσο διαφορετικό από άλλα γαλαξιακά σφαιρωτά σμήνη, ώστε θεωρείται ότι αρχικά ήταν ο πυρήνας ενός νάνου γαλαξία.

## Παραπομπές


## Αναφορές

Κατηγορία:Σφαιρωτά σμήνη
5139
Κατηγορία:Κένταυρος (αστερισμός)
080
Boeing F3B

Το **Boeing F3B** ήταν διπλάνο μονοκινητήριο μαχητικό και μαχητικό-βομβαρδιστικό που ανέπτυξε η Boeing στα τέλη της δεκαετίας του 1920. Εντάχθηκε σε υπηρεσία με το Πολεμικό Ναυτικό των ΗΠΑ μέχρι τις αρχές της δεκαετίας του 1930.

## Σχεδιασμός και ανάπτυξη
Το F3B, το οποίο εσωτερικά ονομάζονταν Model 74, προέκυψε από την σταδιακή βελτίωση του προγενέστερου F2B. Το πρωτότυπο (XF3B-1) είχε αρχικά πανομοιότυπες πτέρυγες με το F2B και ολοκληρώθηκε ως υδροπλάνο (τα σχετικά μέρη προέρχονταν από το FB-5). Η διάδοση της χρήσης των αεροπλανοφόρων κατέστησε τα υδροπλάνα μαχητικά περιττά στις περισσότερες περιπτώσεις και όταν ο τύπος εντάχθηκε σε παραγωγή είχαν ενσωματωθεί διάφορες τροποποιήσεις στις πτέρυγες, το ουραίο και το σύστημα προσγείωσης.

## Επιχειρησιακή ιστορία
Το XF3B-1 πραγματοποίησε την παρθενική του πτήση στις 3 Φεβρουαρίου 1928. Οι επιδόσεις του ήταν αξιόλογες και έτσι αποφασίστηκε η παραγωγή 73 αεροσκαφών. Με F3B εξοπλίστηκαν σμήνη των αεροπλανοφόρων USS ''Langley'', USS ''Saratoga'' και USS ''Lexington'', Αξιοποιήθηκαν ως μαχητικά-βομβαρδιστικά σε μονάδες πρώτης γραμμής μέχρι το 1932. Παρέμειναν σε χρήση για πολλά ακόμα χρόνια ως μεταφορικά υψηλόβαθμων στελεχών.

## Εκδόσεις
; XF3B-1 (Model 74)
: Το μοναδικό πρωτότυπο δοκιμών.

; F3B-1 (Model 77)
: Μονοθέσιο μαχητικό αεροσκάφος. Κατασκευάστηκαν 73 μονάδες για το Ναυτικό.

## Χρήστες
; ΗΠΑ
* Πολεμικό Ναυτικό των ΗΠΑ

## Δείτε επίσης

### Αεροσκάφη που σχετίζονται με την ανάπτυξη του F3B
* Boeing F2B
* Boeing Model 15

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία
* Eden, Paul and Soph Moeng, eds. *The Complete Encyclopedia of World Aircraft*. London: Amber Books, 2002. ISBN 0-7607-3432-1.
* Jones, Lloyd S. *U.S. Naval Fighters.* Fallbrook, California: Aero Publishers, 1977. ISBN 0-8168-9254-7.
* Swanborough, Gordon and Peter M. Bowers. *United States Navy Aircraft Since 1911.* Annapolis, Maryland: Naval Institute Press, 1976. ISBN 0-87021-968-5.

## Εξωτερικοί σύνδεσμοι
* 

F3B
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Ράιν-Νέκαρ Αρένα

Η **Ράιν-Νέκαρ Αρένα** (επίσης γνωστή ως *PreZero Arena* και στο παρελθόν ως *[[Wirsol]] Rhein-Neckar-Arena* για λόγους χορηγίας) είναι γήπεδο πολλαπλών χρήσεων στο Ζίνσχαϊμ της Βάδης-Βυρτεμβέργης στη Γερμανία. Χρησιμοποιείται κυρίως για ποδοσφαιρικές αναμετρήσεις και φιλοξενεί τις εντός έδρας αναμετρήσεις της Χόφενχαϊμ 1899. Το γήπεδο έχει χωρητικότητα της τάξεως των 30.150 θέσεων. Αντικατέστησε την προηγούμενη έδρα της Χόφενχαϊμ, το Ντίτμαρ-Χοπ-Στάντιον.

Το γήπεδο αυτό είναι το μεγαλύτερο από πλευρά χωρητικότητας στη μητροπολιτική περιοχή του Ράιν-Νέκαρ, παρά το γεγονός ότι βρίσκεται σε μία πόλη με πληθυσμό 36.000 κατοίκων.

Η πρώτη επίσημου χαρακτήρα αναμέτρηση που έλαβε χώρα στο νεόδμητο αυτό γήπεδο ήταν στις 31 Ιανουαρίου 2009 απέναντι στην ΦΚ Ενεργκί Κότμπους, ενώ ολοκληρώθηκε με επικράτηση με σκορ 2–0 της Χόφενχαϊμ. Το γήπεδο φιλοξένησε, επίσης, ορισμένες αναμετρήσεις στη διάρκεια του Παγκοσμίου Κυπέλλου Γυναικών του 2011.

## Εικόνες

 Stade du TSG Hoffenheim 1899 06.jpg|Εξωτερική όψη του σταδίου
 Stade du TSG Hoffenheim 1899 02.JPG|Άποψη του σταδίου


## Παραπομπές


## Εξωτερικοί σύνδεσμοι
* Πληροφορίες και φωτογραφίες του γηπέδου 
* 3D απεικόνιση της Ράιν-Νέκαρ-Αρένα 
* Σχέδιο του γηπέδου στην ιστοσελίδα της Χόφενχαϊμ 
* World Stadiums

Κατηγορία:Στάδια ποδοσφαίρου στη Γερμανία
Κατηγορία:Βάδη-Βυρτεμβέργη
Κατηγορία:ΤΣΓ Χόφενχαϊμ 1899
Κατηγορία:Αθλητικές εγκαταστάσεις στη Γερμανία
Κατηγορία:Κτίρια και κατασκευές στη Γερμανία
47 Τουκάνας

[thumb|250px|Το 47 Τουκάνας όπως φαίνεται από το τηλεσκόπιο VISTA του [ESO.]]
Το **47 Τουκάνας** (*47 Tucanae* ή *47 Tuc*) ή **[[Νέος Γενικός Κατάλογος|NGC]] 104** είναι σφαιρωτό σμήνος το οποίο βρίσκεται στον αστερισμό Τουκάνα. Απέχει 16.700 έτη φωτός από τη Γη και έχει διάμετρο 120 έτη φωτός. Με φαινόμενο μέγεθος 4,9 είναι το δεύτερο λαμπρότερο στον γήινο ουρανό μετά το Ωμέγα Κενταύρου και είναι ορατό με γυμνό οφθαλμό κοντά στο Μικρό Νέφος του Μαγγελάνου. Αποτελείται από περίπου ένα εκατομμύριο άστρα και χαρακτηρίζεται από τον πολύ συμπυκνωμένο πυρήνα του. Μέσα στο σφαιρωτό σμήνος έχουν αναγνωριστεί μεταξύ άλλων πηγές ακτίνων Χ και 23 πάλσαρ, το μεγαλύτερο αριθμό από οποιοδήποτε άλλο σφαιρωτό σμήνος, όσον αφορά το 2002.

Το 47 Τουκάνας το ανακάλυψε ο Νικολά Λουί ντε Λακάιγ το 1751, ο οποίος θεωρούσε ότι ήταν πυρήνας ενός λαμπρού κομήτη.

## Παραπομπές


## Αναφορές

## Εξωτερικοί σύνδεσμοι

κατηγορία:Σφαιρωτά σμήνη
0104
Κατηγορία:Τουκάνα (αστερισμός)
106
NGC 5112

Ο **[[Νέος Γενικός Κατάλογος|NGC]] 5112** είναι σπειροειδής γαλαξίας τύπου SBc στον αστερισμό των Θηρευτικών Κυνών, τον οποίο ανακάλυψε ο αστρονόμος Ουίλιαμ Χέρσελ στις 17 Μαρτίου 1787.
Η απόσταση του από την Γη εκτιμάται ανάμεσα στα 15,2 και 18 εκατομμύρια παρσέκ.

## Αναφορές

## Εξωτερικοί σύνδεσμοι
* 

5112
Κατηγορία:Σπειροειδείς γαλαξίες
Κατηγορία:Θηρευτικοί Κύνες
46671
08403
Κόρδοβα (επαρχία της Ισπανίας)

thumb|324x324px|Η επαρχία της Κόρδοβα στην Ισπανία
Η **Επαρχία της Κόρδοβας** () είναι μία από τις οκτώ επαρχίες της Αυτοδιοίκητης Περιφέρειας της Ανδαλουσίας στην Ισπανία. Βρίσκεται στο κέντρο της Περιφέρειας και συνορεύει βόρεια με τις επαρχία της Θιουδάδ Ρεάλ και της Μπαδαχόθ, ανατολικά με τη Χαέν, νότια με τη Μάλαγα και τη Γρανάδα με και δυτικά με τη Σεβίλλη. Έχει εμβαδό 13,550 χλμ² και συνολικό πληθυσμό 803.038 κατοίκους. Πρωτεύουσά της είναι η ομώνυμη πόλη. 

## Φυσική γεωγραφία

### Μορφολογία
thumb|279x279px|Το φυσικό ανάγλυφο της επαρχίας|left
Στα βόρεια τη διασχίζει η οροσειρά Μορένα που τη χωρίζει από την Καστίλη-Λα Μάντσα και την Εξτρεμαδούρα. Η περιοχή μεταξύ των παρυφάδων της Μορένα και την κατεξοχήν οροσειρά Μορένα που ανήκει στην Κόρδοβα παραδοσιακά λαμβάνει το όνομα της φυσικής επαρχίας των Πεδρότσες που έχει ως κέντρο της την κωμόπολη Ποθοβλάνκο. Στο κέντρο της επαρχίας κυριαρχεί ο Γουαδαλκιβίρ και οι παραπόταμοί του Μπεμπέθαρ, Γουαδιάτο και Γουαδαλμεγιάτο. Στα νότια εντοπίζεται ο ποταμός Χενίλ και οι πρόποδες της Υποβαιτικής οροσειράς. 

## Ιστορία
Επί ρωμαϊκής εποχής η Κόρδοβα μαζί με την Ίσπαλι αποτέλεσαν τις σημαντικότερες πόλεις της επαρχίας αρχικά της Εκείθεν Ιβηρίας κι έπειτα της Βαιτικής. Από εκεί προήλθε ο φιλόσοφος Σενέκας. Επι Βησιγότθων η Βαιτική διατήρησε τη δομή της, που εντούτοις διασπάστηκε από τη μουσουλμανική εισβολή. Τα χρόνια του Χαλιφάτου της Κόρδοβας η πόλη αναδείχθηκε σε μια από τις μεγαλύτερες πόλεις της τότε Ευρώπης, πρωτεύουσα ενός ισχυρού και συγκεντρωτικού κράτους που διατηρήθηκε μέχρι τις αρχές του 11ου αιώνα όταν και διασπάστηκε σε βασίλεια τάιφα. Η καστιλιανική κατάκτηση της περιοχής επήλθε στα μέσα του 13ου αιώνα από τον Φερδινάνδο Γ΄ της Καστίλης, που ίδρυσε το, διοικητικής φύσεως, βασίλειο της Κόρδοβας, του οποίου τα όρια ταυτίζονταν χονδρικά με τη σημερινή επαρχία. Η επαρχία της με τα σημερινά της όρια προέκυψε από τη διοικητική διαίρεση του Χαβιέρ δε Μπούργος το 1833.

## Ανθρωπογεωγραφία

### Σημαντικές πόλεις

Γενικότερα ο πληθυσμός και οι υπηρεσίες της επαρχίας είναι συγκεντρωμένες στην πρωτεύουσα. Οι υπόλοιπες πόλεις-κωμοπόλεις περιορίζονται στο να λειτουργούν ως κέντρα της αγροτικής τους ενδοχώρας. Η αγροτική παραγωγή είναι η κύρια ασχολία για τους κατοίκους, εκ των οποίων το 25% προέρχεται από τη Ρουμανία και τη Βουλγαρία.

## Παραπομπές


## Εξωτερικοί σύνδεσμοι

* Επίσημη ιστοσελίδα του Επαρχιακού Συμβουλίου της Κόρδοβας

Κατηγορία:Επαρχίες της Ανδαλουσίας
Ζηνόβιος

Με το όνομα **Ζηνόβιος** είναι γνωστά τα κάτωθι πρόσωπα:

:* Ζηνόβιος (παροιμιογράφος)· σοφιστής και ρητοροδιδάσκαλος του 2ου μ.Χ. αιώνα, συγγραφέας μιας επιτομής παροιμιών.
:* Ζηνόβιος (γραμματικός)· γραμματικός άγνωστης εποχής, συγγραφέας ενός υπομνήματος στο *Ονοματικόν* του Απολλώνιου του Δύσκολου.
:* Ζηνόβιος (διάκονος)· μαθητής και βιογράφος του Εφραίμ του Σύρου (4ος αι. π.Χ.).
:* Ζηνόβιος (μάρτυρας)· γιατρός του 4ου μ.χ. αιώνα, μάρτυρας του Χριστιανισμού. (Αποκεφαλίστηκε μαζί με την αδελφή του **Ζηνοβία**.)
:* Ζηνόβιος (ιερομόναχος)· αρχιμανδρίτης από την Προύσα (19ος αι.), διακεκριμένος εκκλησιαστικός μουσικός και καλλιγράφος.

Επίσης:
:* Ζηνόβιοι νήσοι (αρχαία γεωγραφία)· συστάδα νήσων στον κόλπο του Άδεν (Αραβική θάλασσα).
Κάδιθ (επαρχία)

Η **Επαρχία του Κάδιθ** () είναι μία από τις οκτώ επαρχίες της Αυτοδιοίκητης Περιφέρειας της Ανδαλουσίας στην Ισπανία. Βρίσκεται στα νοτιοδυτικά της Περιφέρειας και συνορεύει βόρεια με την επαρχία της Σεβίλλης και της Ουέλβα, ανατολικά με τη Μάλαγα, νότια με το Γιβραλτάρ και δυτικά με τον Ατλαντικό ωκεανό. Έχει εμβαδό 7.436 χλμ² και συνολικό πληθυσμό 1.240.175 κατοίκους. Πρωτεύουσά της είναι η ομώνυμη πόλη.

## Φυσική γεωγραφία

### Μορφολογία
Τα μοναδικά βουνά της επαρχίας εντοπίζονται στα σύνορά της με την επαρχία της Μάλαγα και είναι οι οροσειρές της Ρόντα και της Γκραθαλέμα. Απόληξή τους είναι ο ορεινός όγκος που καταλήγει στο Γιβραλτάρ. 

Τα δύο μοναδικά ποτάμια της είναι ο Γουαδαλέτε στον βορρά και ο Μπαρβάτε στον νότο. Οι ακτές της επαρχίας είναι ιδιαίτερα γνωστές για τους πολύ δυνατούς ανέμους που πνέουν και ευνοούν την ιστιοσανίδα.

## Ιστορία
Η επαρχία της με τα σημερινά της όρια προέκυψε από τη διοικητική διαίρεση του Χαβιέρ δε Μπούργος το 1833. Προηγουμένως το έδαφος της επαρχίας μοιραζόταν μεταξύ των βασιλείων της Σεβίλλης και της Γρανάδας. 

## Ανθρωπογεωγραφία
Η πλειοψηφία του πληθυσμού της επαρχίας συγκεντρώνεται στις δύο μητροπολιτικές περιοχές του Κόλπου του Κάδιθ-Χερέθ και του Κόλπου της Αλχεθίρας που εντοπίζεται στη φυσική επαρχία της Πεδιάδας του Γιβραλτάρ. Οι κύριες πόλεις των δύο αυτών μητροπολιτικών περιοχών είναι οι εξής:

## Αξιοθέατα-Τουρισμός

## Παραπομπές


## Εξωτερικοί σύνδεσμοι

* Επίσημη ιστοσελίδα του περιφερειακού συμβουλίου του Κάδιθ

Κατηγορία:Επαρχίες της Ανδαλουσίας
Κατηγορία:Κάδιθ
Αχιλλέας Παπαδάτος

Ο **Αχιλλέας Παπαδάτος** (1885-1942) ήταν Έλληνας πολιτικός.

## Βιογραφία
Εργάστηκε ως δικηγόρος. Εξελέγη βουλευτής Καβάλας αρχικά το 1923
  και μετά με το Κόμμα Εθνικών Φιλελευθέρων το 1926, με το Κόμμα Φιλελευθέρων το 1928, το 1932, το 1933 και το 1936.
Στην κυβέρνηση του Ελευθερίου Βενιζέλου υπηρέτησε ως υφυπουργός Γεωργίας από τις 4 Ιουλίου 1928 ως τις 23 Νοεμβρίου 1928. Στις 23 Νοεμβρίου 1928 ο Παπαδάτος παραιτήθηκε από υφυπουργός Γεωργίας και διορίστηκε υφυπουργός παρά τω Πρωθυπουργώ μέχρι τις 16 Δεκεμβρίου 1929. Το 1930 ήταν διευθυντής του πολιτικού γραφείου του Πρωθυπουργού.

## Παραπομπές


Κατηγορία:Βουλευτές Καβάλας
Κατηγορία:Έλληνες υφυπουργοί Γεωργίας
Κατηγορία:Έλληνες υφυπουργοί παρά τω Πρωθυπουργώ
Κατηγορία:Βουλευτές εκλεγμένοι με το κόμμα των Φιλελευθέρων
Σφήκα η Ευρωπαϊκή

Η **Σφήκα η ευρωπαϊκή** (*Vespa crabro*) είναι η μεγαλύτερη οργανωμένη κοινωνικά σφήκα στην Ευρώπη και το μεγαλύτερο είδος σφήκας σε αναφορά στη Βόρεια Αμερική. Είναι στην πραγματικότητα η μοναδική αληθινή σφήκα που απαντάται στην Βόρεια Αμερική.   Οι V. crabro συνήθως θεωρούνται παράσιτα από εκείνα που οι άνθρωποι έρχονται σε επαφή μαζί τους. Σφήκες, όπως η *V. crabro*, είναι γνωστές για την κατασκευή φωλιάς που περικλείνεται τριγύρω από φυτικά υλικά και άλλες ίνες προς δημιουργία πολύπλοκης φωλιάς από χαρτί. 

Η σφήκα η ευρωπαϊκη είναι σαρκοφάγα και τρώει μεγάλα έντομα: κυρίως σφήκες, μεγάλα λεπιδόπτερα παράδειγμα πεταλούδες, σκώρους, άλλες μεγάλες μέλισσες.. Τόποι που η σφήκα η ευρωπαϊκή βρίσκει τροφή είναι κήποι με χορτάρι, επιτίθεται και τσιμπαει άλλο έντομο, το γραπώνει, αρχίζει να το τρώει, κυψέλη ήμερων μελισσών, επιτίθεται και τρώει μέλι από κερήθρα, βρώμικοι ξεροί τόποι όπου επιτίθεται σε έντομα. Μια σφήκα η ευρωπαϊκή συνήθως κεντρίζει το θύμα της σε περίπτωση που εκδιωχθεί ή θα τη μαγκώσουν με το χέρι, αλλά γενικότερα αποφεύγει τη σύγκρουση. Πολλές μαζί σφήκες είναι επίσης αμυντικές για την κυψέλη τους. Πρέπει να λαμβάνεται επίσης μέριμνα προσοχή όταν συναντώνται σε τόπους διατροφής τους, καθώς μπορεί να τσιμπήσουν χωρίς προειδοποίηση. Ο πόνος από κεντρί σφήκας μπορεί να συνεχιστεί για αρκετές ημέρες συνοδευόμενο από οίδημα δηλαδή σε άνθρωπο πρήξιμο σε ορισμένο σημείο των ιστών του σώματος λόγω παθολογικής συγκέντρωσης υγρού. Τα θύματα καλό θα είναι να αναζητήσουν ιατρική βοήθεια σε περίπτωση αλλεργικής αντίδρασης.

## Είδος

## Περιγραφή

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Σφηκίδες
Ζηνόβιος (γραμματικός)

Ο **Ζηνόβιος** ήταν γραμματικός άγνωστης εποχής. Έγραψε ένα υπόμνημα στο ** του Απολλώνιου του Δύσκολου, από το οποίο διασώθηκαν κάποια αποσπάσματα.

Στο 9ο βιβλίο της *[[Ελληνική Ανθολογία|]]* περιλαμβάνεται και ένα επίγραμμα *κάποιου* γραμματικού Ζηνόβιου.
Ορισμένοι μελετητές ταυτίζουν τον Ζηνόβιο αυτόν (τον επιγραμματοποιό) με τον σοφιστή και παροιμιογράφο Ζηνόβιο, άλλοι όμως (όπως ο Ουίλλιαμ Σμιθ) απορρίπτουν την ταύτιση αυτή και αφήνουν το θέμα ανοικτό.

## Παραπομπές


Κατηγορία:Αρχαίοι Έλληνες γραμματικοί
Κατηγορία:Παλατινή Ανθολογία
Δαμόχαρις ο Κώος

Ο **Δαμόχαρις ο Κώος** (5ος-6ος αιώνας μ.Χ.) ήταν βυζαντινός επιγραμματοποιός από την Κω, και μαθητής του ποιητή Αγαθία του Σχολαστικού. Είναι ο συγγραφέας τεσσάρων επιγραμμάτων στην Ελληνική Ανθολογία τα οποία αρχικά αποτελούσαν μέρος της ποιητικής συλλογής του Κύκλου του Αγαθία.  Αναφορά στον Δαμόχαρι γίνεται από τον σύγχρονο του ποιητή Παύλο Σιλεντιάριο (επίγραμμα 7,588).

Εκτιμώνταν ιδιαίτερα στη Σμύρνη και την Έφεσο λόγω της ενασχόλησης του με τα κοινά όπου και κατείχε το αξίωμα του ανθύπατου στην ευρύτερη περιοχή. Υπάρχει και ένα άλλο επίγραμμα της Ελληνικής Ανθολογίας (ἀδεσπ. 359) όπου αναφέρεται πως κάποιος Δαμόχαρις βοήθησε να επιδιορθωθούν οι ζημιές που είχαν προκληθεί στη Σμύρνη από σεισμό. Δεν είναι βέβαιο πως πρόκειται για τον ίδιο, ωστόσο είναι γνωστό πως κατά την εποχή του συνέβησαν πολλοί σεισμοί στην περιοχή και ο ίδιος ήταν σε θέση να βοηθήσει στην ανοικοδόμηση μέσω του αξιώματος του.

## Παραπομπές


Κατηγορία:Βυζαντινοί ποιητές
Κατηγορία:Κύκλος του Αγαθία
Νεχέμπ

Ο **Νεχέμπ** αναφέρεται στη Στήλη του Παλέρμο ως ένας βασιλιάς της Προδυναστικής περιόδου της Αιγύπτου που βασίλευσε στην Κάτω Αίγυπτο. Καθώς δεν υπάρχει καμία άλλη ένδειξη για ηγεμόνα με αυτό το όνομα, μπορεί να είναι μυθικός βασιλιάς που επιβίωσε μέσω της προφορικής παράδοσης, ή μπορεί ακόμη να είναι και εντελώς φανταστικός.

## Παραπομπές


Κατηγορία:Φαραώ της προδυναστικής Αιγύπτου
NGC 265

Το **NGC 265** είναι ανοικτό αστρικό σμήνος στον αστερισμό Τουκάνα. Βρίσκεται στο Μικρό Νέφος του Μαγγελάνου, έναν γαλαξία νάνο που βρίσκεται κοντά στον Γαλαξία μας. Το ανακάλυψε ο αστρονόμος Τζων Χέρσελ (John Herschel) στις 11 Απριλίου 1834 και αργότερα ο Γιόχαν Ντράιερ (Johan Dreyer) το περιέγραψε ως «αμυδρό, αρκετά μικρό, στρογγυλό» όταν το συμπεριέλαβε στον Νέο Γενικό Κατάλογο.

Η ακτίνα του πυρήνα είναι  και η φυσική του ακτίνα περίπου 47 έτη φωτός. Η ολική του μάζα εκτιμάται σε 4200 ηλιακές μάζες και η ηλικία του στα 250 εκατομμύρια χρόνια. Η μεταλλικότητα υπολογίζεται σε −0,62, δηλαδή μόλις το 24% του Ήλιου μας.

## Δείτε επίσης
* NGC 290

## Παραπομπές

## Αναφορές

## Εξωτερικοί σύνδεσμοι

* '''ESA Hubble space telescope site''': Hubble picture in information on NGC 265
* '''HubbleSite NewsCenter''': Information on NGC 265 and the Hubble picture 

0265
Κατηγορία:Μικρό Νέφος του Μαγγελάνου
Κατηγορία:Ανοικτά σμήνη
Κατηγορία:Τουκάνα (αστερισμός)
NGC 290

Το **[[Νέος Γενικός Κατάλογος|NGC]] 290** είναι ανοικτό σμήνος το οποίο απέχει 200.000 έτη φωτός και βρίσκεται στο Μικρό Νέφος του Μαγγελάνου, στον αστερισμό Τουκάνα. Εκτείνεται για 65 έτη φωτός.

## Δείτε επίσης
* NGC 265

## Παραπομπές s


## Αναφορές

## Εξωτερικοί σύνδεσμοι

* '''NASA - Astronomy Picture of the Day''': May 1, 2006 NGC 290
* '''HubbleSite NewsCenter''': Information on NGC 290 and the Hubble picture

0290
Κατηγορία:Μικρό Νέφος του Μαγγελάνου
Κατηγορία:Ανοικτά σμήνη
Κατηγορία:Τουκάνα (αστερισμός)
NGC 406

Ο **[[Νέος Γενικός Κατάλογος|NGC 406]]** είναι σπειροειδής γαλαξίας ο οποίος οπτικά θυμίζει τον Γαλαξία της Δίνης. Απέχει 65 εκατομμύρια έτη φωτός και βρίσκεται στον αστερισμό Τουκάνα. Η διάμετρός του είναι 60.000 έτη φωτός, περίπου η μισή του δικού μας Γαλαξία. Τον ανακάλυψε ο Τζων Χέρσελ (John Herschel) στις 3 Νοεμβρίου 1834.

## Παραπομπές


## Αναφορές

## Εξωτερικοί σύνδεσμοι
* 
* A Cosmic Whirlpool in Tucana  — ESA/Hubble Picture of the week
* SIMBAD search results for NGC 406

0406
Κατηγορία:Σπειροειδείς γαλαξίες
Κατηγορία:Τουκάνα (αστερισμός)
03980
Μπα

**Μπα**, επίσης και **Ώρος Μπα**, είναι το όνομα Σερέχτ ενός Φαραώ της Αρχαϊκής περιόδου της αρχαίας Αιγύπτου που μπορεί να βασίλευσε κατά την Πρώτη δυναστεία Φαραώ της Αιγύπτου, το τελευταίο μέρος της Δεύτερης Δυναστείας, ή κατά την Τρίτη Δυναστεία. Δεν είναι γνωστές ούτε η ακριβής διάρκεια ούτε η τοποθέτηση χρονολογικά της βασιλείας του.

## Πηγές για το όνομα
Οι μόνες πηγές για βασιλιά με το όνομα "Μπα" είναι ένα θραύσμα πράσινου σχιστόλιθου που βρέθηκε στις υπόγειες γαλαρίες κάτω από την Βαθμιδωτή πυραμίδα του βασιλιά Ζοζέρ στη Σακκάρα, και ένας μασταμπάς (της Έκτης Δυναστείας) του αξιωματούχου *Ny-Ankh-Ba*.

## Ταυτότητα

Για τον Μπα είναι γνωστά πολύ λίγα πράγματα. Οι λίγες αρχαιολικές ενδείξεις επιβεβαιώνουν μόνο την ύπαρξη ενός τέτοιου ηγεμόνα, αλλά δεν παρέχουν παραπέρα πληροφορίες.

Το 1899 ο επιστήμονας Alessandro Ricci δημοσίευσε ένα σκίτσο στήλης Σερέχτ με ένα μονό πόδι (Στοιχείο Gardiner *D58*) ως ιερογλυφικό μέσα. Η εικόνα ήταν στο Τόμο No. 35 του *Zeitschrift für Ägyptische Sprache und Altertumskunde*. Σύμφωνα με τον Ricci, το σερέχτ βρέθηκε σε μια επιγραφή σε βράχο στο Ουάντι Μαγκχαρέχ (Wadi Maghareh) στο Σινά. Οι αιγυπτιολόγοι Jaroslav Černý και Michel Baude ανακάλυψαν ότι ο Ricci αναφερόταν στην επιγραφή σε βράχο του βασιλιά της Τρίτης Δυναστείας Σανάχτ. Ο Ricci απλώς είχε ερμηνεύσει λανθασμένα τα σύμβολα για το όνομα του Σανάχτ –μια ανάποδη θηλιά, το σύμβολο του νερού και το σύμβολο ενός κλαδιού από κάτω– ως σύμβολο ενός μονού ποδιού.

Αιγυπτιολόγοι όπως οι Černý και ο Peter Kaplony πιστεύουν ότι ο βασιλιάς Μπα μπορεί να είναι ο ίδιος με τον ομοίως λίγο μαρτυρούμενο βασιλιά "Ώρο Πουλί". Αυτός ο φαραώ έγραφε το όνομα του με ένα σύμβολο που μοιάζει με χήνα, αλλά καθώς το σύμβολο αυτό δεν έχει λεπτομέρειες που θα επέτρεπαν ταύτιση, οι αιγυπτιολόγοι δεν συμφωνούν για το ποια είναι η σωστή ανάγνωση και σημασία του ονόματος του Φαραώ "Ώρος Πουλί". Οι Černý και Kaplony πιστεύουν ότι η μεταγραφή του ονόματος και των δύο βασιλιάδων είναι "Μπα". Σε αυτή την περίπτωση, ο Ώρος Μπα και ο Ώρος Πουλί θα ήταν το ίδιο ιστορικό πρόσωπο. Η θεωρία αυτή των παραπάνω αιγυπτιολόγων δεν είναι ευρέως αποδεκτή.

Σε αντίθεση, αιγυπτιολόγοι όπως ο Nabil Swelim πιστεύουν ότι ο Ώρος Μπα ήταν άμεσος διάδοχος του βασιλιά της Δεύτερης Δυναστείας Νινετζέρ. Υποδεικνύει στη μορφή του ονόματος του Νινετζέρ στο Βασιλικό Κατάλογο της Αβύδου το οποίο αρχίζει με το ίδιο ιερογλυφικό σύμβολο (Σύμβολο Gardiner *E11*, πρόβατο) με το όνομα Σερέχτ του Ώρου Μπα. Ο Swelin συνεπώς πιστεύει ότι το όνομα Ώρου το Μπα μπερδεύτηκε λανθασμένα με το όνομα γεννήσεως του Νινετζέρ.

Ο τόπος ταφής του Μπα είναι άγνωστος.

## Παραπομπές


## Εξωτερικοί σύνδεσμοι
* Francesco Raffaele: Horus SNEFERKA - Horus Bird - Horus SEKHET (?) - Horus BA

Κατηγορία:Φαραώ της 1ης Αιγυπτιακής Δυναστείας
Κατηγορία:Φαραώ της 2ης Αιγυπτιακής Δυναστείας
Υπαξιωματικός

Ένας **Υπαξιωματικός**, σε ορισμένες χώρες, είναι ένας στρατιωτικός βαθμοφόρος, με βαθμό διαφορετική κατηγορία από αυτή των αξιωματικών που συνήθως αποκτά τη θέση εξουσίας του με προώθηση μέσα από τις στρατολογημένες τάξεις. Είναι απόφοιτοι στρατιωτικών σχολών ή εθελοντές Υπαξιωματικοί απόφοιτοι σχολών πριν την ένταξή τους στις ΕΔ όπως και οι αξιωματικοί οι οποίοι κατέχουν διαφορετικό βαθμό από ό,τι οι Υπαξιωματικοί , αμείβονται με διαφορετικό μισθολόγιο, ενώ έχουν κατάρτιση και προσόντα, όπως πανεπιστημιακό δίπλωμα.

Το σώμα των Υπαξιωματικών συνήθως περιλαμβάνει όλους τους βαθμούς του Δεκανέα,  Λοχία,  Επιλοχία  και  Αρχιλοχία ενώ σε ορισμένες χώρες, οι Ανθυπασπιστές εκτελούν χρέη Aξιωματικών. Το ναυτικό ισοδύναμο περιλαμβάνει μερικές ή όλες τις τάξεις του κελευστή, αν και δεν ταξινομούν ως Υπαξιωματικούς τους κελευστές όλα τα πολεμικά ναυτικά. Υπάρχουν διαφορετικές κατηγορίες Υπαξιωματικών, κατώτερων και ανώτερων.

Το σώμα των Υπαξιωματικών συχνά αναφέρεται ως «ραχοκοκαλιά» των ενόπλων δυνάμεων,  δεδομένου ότι είναι οι βασικοί και πιο ορατοί ηγέτες του στρατιωτικού προσωπικού. Επιπλέον, αυτοί είναι οι ηγέτες κυρίως υπεύθυνοι για την εκτέλεση της αποστολής ενός στρατιωτικού οργανισμού και για την εκπαίδευση του στρατιωτικού προσωπικού, ώστε να είναι έτοιμοι να εκτελέσουν την αποστολή τους. Η κατάρτιση και εκπαίδευση των Υπαξιωματικών περιλαμβάνει συνήθως την ηγεσία και τη διαχείριση, καθώς και για εξειδικευμένη υπηρεσία και εκπαίδευση μάχης.

Οι ανώτεροι Υπαξιωματικοί θεωρούνται η κύρια σύνδεση μεταξύ στρατολογημένου προσωπικού και αξιωματικών σε μια στρατιωτική οργάνωση. Οι συμβουλές και η καθοδήγησή τους είναι ιδιαίτερα σημαντική για τους κατώτερους αξιωματικούς, οι οποίοι αρχίζουν τη σταδιοδρομία τους σε μια θέση εξουσίας, αλλά γενικά έχουν έλλειψη πρακτικής εμπειρίας.

## Δείτε επίσης
* Βαθμοί και διακριτικά των υπαξιωματικών του στρατών ξηράς των μελών του ΝΑΤO

## Παραπομπές


Κατηγορία:Στρατιωτικοί βαθμοί
Σοσένκ Ε΄

Ο **Σοσένκ Ε΄** ήταν ο τελευταίος βασιλιάς της 22ης Δυναστείας Φαραώ των Meshwesh Λύβιων που είχαν υπό τον έλεγχό τους την Κάτω Αίγυπτο. Ήταν γιος του Rami, σύμφωνα με Στήλη Άπι του Έτους 11 της βασιλείας του. Το όνομα του θρόνου του **Akheperre** (Ακχεπερέ), σημαίνει "Μεγάλη είναι η Ψυχή του Ρα".

Στη παλιότερη βιβλιογραφία αυτός ο βασιλιάς συχνά αναφέρεται ως Σοσένκ Δ΄.

Αναφέρονται δύο ταφές Ταύρων Άπι, το Έτος 11 και 37 της βασιλείας του. Το μεγαλύτερο έτος βασιλείας του Σοσένκ Ε΄ που αναφέρεται είναι το Έτος 38 σε μια στήλη δωρεάς από τη Βουτώ, από έναν αρχηγό και μετέπειτα Φαραώ, τον Tefnakht από το Σάις, η οποία δεν μπορεί παρά να ανήκει στη βασιλεία του Σοσένκ, καθώς η βασιλεία του Tefnakht ήταν μετέπειτα. Η στήλη που απλώς  αναγράφει "Βασιλικό Έτος 38 υπό την Μεγαλειότητά του τον Βασιλιά της Άνω και Κάτω Αιγύπτου, Κύριο των Δύο Χωρών, -Κενό- Γιο του Ρα, -Κενό" μπορεί να υποδηλώνει την αυξανόμενη δύναμη του Tefnakht στο Δυτικό Δέλτα εις βάρος του Σοσένκ Ε΄ το όνομα του οποίου παραλείπεται από την επιγραφή. 

Πιστεύεται ο Σοσένκ Ε΄ πέθανε περίπου το 740 π.Χ. αφού είχε βασιλέψει για 38 χρόνια. Με το θάνατό του, η Λιβυκή 22η Δυναστεία του Αιγυπτιακού Δέλτα διαλύθηκε σε διάφορες πόλεις-κράτη, τα οποία ήταν το καθένα ήταν υπό τον έλεγχο τοπικών βασιλίσκων όπως ο Tefnakht στο Σάις και τη Βουτώ, ο Οσορκόν Δ΄ στη Βούβαστι και την Τάνιδα, και ο Iuput Β΄ στην Λεοντόπολι.   

## Παραπομπές


Κατηγορία:Φαραώ της 22ης Αιγυπτιακής Δυναστείας
Κύπελλο Κύπρου (ποδόσφαιρο γυναικών)

## Ιστορία

Το Κυπριακό κύπελλο ποδοσφαίρου γυναικών ξεκίνησε το 1999-00.Δεν διεξήχθη τις περιόδους 2000-01 και 2001-02. Διεξάγεται ανελλιπώς απο την περίοδο 2002-03, με εξαίρεση την περίοδο 2004-05 όπου και πάλι δεν διεξήχθη. Το κύπελλο της περιόδου 2019-20 διακόπηκε λόγω της πανδημίας του κορωνοιού.

## Οι τελικοί του Κυπέλλου Γυναικών Κύπρου
Στον πίνακα που ακολουθεί παρουσιάζονται οι ομάδες που συμμετείχαν στον τελικό της διοργάνωσης κάθε περιόδου.

## Κατακτήσεις ανά ομάδα
Ο πίνακας που ακολουθεί παρουσιάζει τις κατακτήσεις κυπέλλου ανά ομάδα.

## Πηγές

* https://web.archive.org/web/20120303030314/http://www.womensoccer.gr/cy/cyhistory.htm
*

## Παραπομπές

*
Λέων Φωκάς (δούξ Αντιόχειας)

Ο **Λέων Φωκάς** ήταν βυζαντινός αξιωματούχος, στρατηγός και Δούξ Αντιόχειας το 987-989. Καταγόταν από την Καππαδόκικη οικογένεια των Φωκάδων, πατέρας του ήταν ο Βάρδας Φωκάς ο νεότερος κι αδελφός του ο Νικηφόρος, γιος του ήταν ο Βάρδας.

Η θητεία του συνέπεσε με την εξέγερση του πατέρα του, πιθανότατα να τον είχε διορίσει ο ίδιος, τον οποίο και είχε αντικαταστήσει σαν δουξ Αντιόχειας και η περιοχή ήταν υπό την εξουσία του την περίοδο αυτή.

## Παραπομπές


Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Λεων
Κατηγορία:Βυζαντινοί στρατηγοί
Κατηγορία:Βυζαντινοί του 10ου αιώνα
Κύπελλο Κύπρου (ποδόσφαιρο σάλας ανδρών)

Το **Κύπελλο Κύπρου ποδοσφαίρου σάλας ανδρών** είναι η δεύτερη πιο σημαντική διοργάνωση ποδοσφαίρου σάλας στην Κύπρο.Διοργανώνεται από τη Κυπριακή Ομοσπονδία Ποδοσφαίρου (ΚΟΠ). Ξεκίνησε την περίοδο 1999-00, ενώ δεν διεξήχθη τις περιόδους 2001-02 και 2003-04. Το κύπελλο της περιόδου 2019-20 διακόπηκε λόγω της πανδημίας του κορωνοιού. Πολυνίκης ομάδα του θεσμού είναι η Ομόνοια με 7 κατακτήσεις.

## Κυπελλούχοι

## Κατακτήσεις ανά ομάδα

## Παραπομπές


## Πηγές
*

## Εξωτερικοί σύνδεσμοι
*futsalplanet.com

Κατηγορία:Ποδόσφαιρο σάλας στην Κύπρο
Πήκτης

Ο **Πήκτης** ήταν βυζαντινός αξιωματούχος, Αρμενικής καταγωγής, στρατηγός και Δούξ Αντιόχειας ανάμεσα στο 1064-1067.

Το πραγματικό του όνομά είναι άγνωστο, στις πηγές αναφέρεται ως *«Πεχτ»* ή *«Μπαχντ»* που πιστεύεται ότι είναι παραφθορά του βυζαντινού τίτλου του *Βέστη*. Επίσης ταυτίζεται με έναν Αρμένιο αξιωματούχο, με καταγωγή το Ανίον, που είχε ασπαστεί την ορθόδοξη πίστη και είχε δολοφονηθεί από έναν καλόγερο στην Κιλικία μετά από λίγα χρόνια κι αναφέρεται με το ίδιο όνομα. Διασώζεται η σφραγίδα σε μολυβδόβουλο ενός Γεωργίου Πήκτη και υπάρχει η εκδοχή το Πεχτ να είναι παραφθορά του ονόματος Πήκτης.

Ο Πήκτης αναφέρεται κατά την θητεία του ότι πολιόρκησε και κατέλαβε το Φρούριο Ασφούνα, ενώ σε μία μάχη με τους Τουρκομάνους προδόθηκε από τον δούκα Εδέσσης, Θεόδωρο Πηγονίτη, και ηττήθηκε.

## Παραπομπές


## Πηγές
* 

Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί αρμενικής καταγωγής
Κατηγορία:Βυζαντινοί του 11ου αιώνα
Κατηγορία:Βυζαντινοί Βέστες
IPhone 6S

Το **iPhone 6S** και το **iPhone 6S Plus** είναι έξυπνα τηλέφωνα σχεδιασμένα από την Apple Inc. Οι δύο συσκευές παρουσιάσθηκαν στις 9 Σεπτεμβρίου 2015, στο Bill Graham Civic Auditorium του Σαν Φρανσίσκο από τον CEO της Apple Inc., Τιμ Κουκ. Το iPhone 6S και το iPhone 6S Plus ουσιαστικά, διαδέχονται το iPhone 6 και το iPhone 6 Plus και είναι οι κύριες συσκευές της σειράς iPhone.

Το iPhone 6S και το iPhone 6S Plus είναι οι εκδόσεις επιδόσεων των αντίστοιχων προκατόχων τους. Περιλαμβάνουν βελτιωμένα τεχνικά χαρακτηριστικά, όπως, 3D Touch(οθόνη αφής ευαίσθητη στην πίεση), βελτιωμένη οπίσθια και μπροστινή κάμερα, γρηγορότερο επεξεργαστή, είναι κατασκευασμένο από αλουμίνιο σειράς 7000, που είναι πιο γερό, έχει Touch ID δεύτερης γενιάς, βελτιωμένο LTE & Wi-Fi και κυκλοφορεί σε ένα παραπάνω χρώμα(Ρόζ-Χρυσό). Ωστόσο, το σχέδιό του παραμένει ίδιο με του 6 και του 6 Plus. Οι συσκευές πωλούνται με προεγκατεστημένο το iOS 9.

Το iPhone 6S και το iPhone 6S Plus εσπάσαν το ρεκόρ πωλήσεων του πρώτου Σαββατοκύριακου με την πώληση 13 εκατ. πωλήσεων, 3 εκατ. παραπάνω από τις πωλήσεις του 6 και του 6 Plus στο πρώτο Σαββατοκύριακο πώλησής τους.

## Τεχνικά Χαρακτηριστικά
Τα δύο iPhone έχουν τα ίδια μεγέθη οθόνων με τους προκατόχους τουςiPhone 6 και 6 Plus(4,7" και 5,5" αντίστοιχα), καλύτερη οπίσθια και μπροστινή κάμερα με 12-MP και 5-MP αντίστοιχα, καλύτερη μνήμη 2GB, τον επεξεργαστή Α9 καθώς και ένα παραπάνω χρώμα, το ροζ-χρυσό (rose-gold). Επίσης στην οθόνη είναι ενσωματωμένο το 3D Touch το οποίο επιτρέπει στις εφαρμογές να εμφανίζουν διαφορετικές επιλογές ανάλογα με την πίεση που ασκεί ο χρήστης στην οθόνη.

## Παραπομπές


Κατηγορία:IPhone
Κατηγορία:IOS (Apple)